
МОТИВИ
към проект  на Наредба за  условията и реда за съхраняване на запаси по Закона за запасите от нефт и нефтопродукти.

Причини, които налагат приемането на проекта на Наредба за  условията и реда за съхраняване на запаси по Закона за запасите от нефт и нефтопродукти.

[bookmark: Text2]Действащата към момента Наредба № 1 от 1.08.2013г. за условията и реда за съхраняване на запаси по Закона за запасите от нефт и нефтопродукти (ЗЗНН) е обнародвана в ДВ, бр. 71 от 13.08.2013г., в сила от същата дата. Наредбата е издадена на основание чл. 8, ал. 4 от Закона за запасите от нефт и нефтопродукти, съгласно който председателят на Държавна агенция „Държавен резерв и военновременни запаси“ (ДА ДРВВЗ) издава наредба за условията и реда за съхраняване на запаси за извънредни ситуации и целеви запаси в петролни бази, предоставени за управление на агенцията, в съхранители на територията на страната и на територията на други държави - членки на Европейския съюз.
Промените, които налагат отмяната на сега действащата Наредба и приемането на нова са свързани с настъпили изменения и допълнения в Закона за запасите от нефт и нефтопродукти (ЗЗНН), в резултат от изменение на Директива на Съвета 2009/119/ЕО. Тези промени водят до необходимост от привеждане разпоредбите на Наредбата в съответствие със ЗЗНН, по отношение на сроковете за съхраняване на запасите за извънредни ситуации (ЗИС) и  въвеждането на Единен електронен регистър по чл. 7а, ал. 3 от ЗЗНН.
С Наредбата са прецизирани и текстовете свързани с делегиране съхраняването на запаси за извънредни ситуации на задължени лица и на агенцията на територията на други държави-членки на ЕС, както и делегиране съхраняването на територията на страната. Променен е и критерият, по който агенцията провежда конкурсни процедури за избор на съхранител, с регистрирани складове по чл. 38 от ЗЗНН, като критерият „икономически най-изгодни условия“ е заменен с критерият „най-ниска предложена цена“.
[bookmark: _GoBack]В Наредбата са регламентирани и текстове, във връзка с въвеждането от страна на съответните органи на Европейската комисия (ЕК), на електронна платформа XEOS, за делегиране съхраняването на запаси на територията на Общността. Този инструмент има за цел осигуряване на прозрачност, проследимост и повишаване на ефективността и контрола върху създаваните и поддържани по Директива на Съвета 2009/119/ЕО петролни запаси за извънредни ситуации, на територията на Общността. В съответствие с дадените указания от Европейската комисия, електронната платформа следва да бъде въведена в националните законодателства на държавите - членки на ЕС.

Цел на проекта на Наредба за  условията и реда за съхраняване на запаси по Закона за запасите от нефт и нефтопродукти.

С проекта на Наредбата се цели:
· Привеждане на подзаконовия нормативен акт в съответствие с нормативния акт от по - висока степен – ЗЗНН;
· Привеждане на нормативния акт в съответствие с указанията на Европейската комисия.

Финансови и други средства, необходими за прилагането на акта

  За приемането на проекта на акт не са необходими допълнителни разходи/трансфери/други плащания по бюджета на ДАДРВВЗ за 2026г. и следващите бюджетни години. Предложеният проект на акт не води до въздействие върху държавния бюджет.
Очаквани резултати от прилагането на акта

С приемане на Наредбата ще се постигне синхронизация на подзаконовата със законовата уредба, касаеща съхранението и поддържането от задължени по ЗЗНН лица и агенцията, на запаси за извънредни ситуации, създавани съгласно Директива на Съвета 2009/119/ЕО, разпоредбите на която са въведени в националното законодателство, както на територията на страната, така и на територията на други държави – членки на ЕС. С нея се създават  и по-ясни ред, условия и критерии за участниците в конкурсни процедури, провеждани от ДА ДРВВЗ, за избор на съхранители с регистрирани складове по чл. 38 от ЗЗНН.

		    Анализ за съответствие с правото на Европейския съюз

Предложеният проект на акт не предвижда хармонизация с актове на правото на Европейския съюз, поради което не се изготвя справка за съответствие с европейското законодателство.

